# Rollens

Rollens (Roullens en francés) es una comuna lengadociana del Carcassés, situada dins lo departament d'Aude e la region d'Occitània, ancianament de Lengadòc-Rosselhon.

## Geografia

Rollens se situa a 8 quilomètres de Carcassona. Las comunas vesinas son: Confolenç, La Valeta e Preissa.

## Toponimia

Las fòrmas ancianas son : Castrum de Resolens..., Resolencs en 1175, Roselincum... Roolins en 1247, Raolinquum en 1247, Rodolinchum en 1247, Rosolinchi en 1258, Rosolinchum en 1258, Rosolenx en 1258, Sanctus Jacobus de Rosolincho..., Rollincho en 1269, De Rosolenchis en 1319, Rector de Rolenchis en 1347, De Rolinchis en 1377, Rolhenx al sègle XV, Rollenx en 1532, Rollens en 1641, Roullens en 1781, etc. Segon Dauzat e Rostaing, Rollens vendriá d'un nom germanic d'òme Hrodila, varianta de Hrôthila, ambe'l sufixe germanic ing. Segon los Féniés, s'agís del nom germanic d'òme Hrodilo, ambe'l sufixe -ingos (autra presentacion del meteis sufixe).

## Istòria

Rollens (Rollinchis - bas latin) foguèt una tèrra dependenta de la baroniá de Confolenç. Aquela baroniá foguèt escambiada amb lo Rei en 1296, per Guilhem de Voisins. Demorèt tèrra del Voisins fins a la fin del sègle XVI|e. Aprèp que passèt per mai d'un ostal Rollens foguèt aquesida, al començament del sègle XVIII, per l'ostal Castanher d'Auriac, que ne foguèt confiscada, per emigracion, en 1793.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| mai de 2004 | (2026) | Roland Combettes | divèrs esquèrra | engenhaire |
| març de 1983 | abrial de 2004 | Gilbert Combes | PCF | regent |
| abans 1981 | 1983 | François Suarez | PCF | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 507, totala: 521 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 336 | 336 | 349 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 324 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 340 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 258 | 226 | 213 | 251 | 348 | 416 | 467 | 473 | 476 490 |
| 2009 | 2010 |
| 481 499 | 495 510 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 470 abitants e la densitat èra de 59,57 ab/km².

### Glèisas

* Nòstra Dama, glèisa dels camps.
* Sant Jaume, glèisa del cementèri.
* Sant Sarnin, ancian cementèri.

### Castèls e masatges

* Las Banas o Las Ganas, bòrda.
* Barrossa, bòrda.
* Baudriga o Braudiga, castèl e pargue; - riu que va cap a Aude
* Curada, bòria.
* Grassin, bòria
* Michau, bòria
* Montlaur o Sant Jolian, bòria.
* Sabran, bòria.
* Dos molins de vent.

## Véser tanben

* Comunas d'Aude

## Ligams extèrnes

* Rollens sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 361, legir en linha https://gallica.bnf.fr/ark:/12148/bpt6k110095d/f453.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 576, a Rotalier
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 183
* ↑ vejatz Cartulaire de Carcassonne : t. 1$^{er}$ , pag. 176
* ↑ vejatz Cartulaire de Carcassonne, t. V. Couffoulens
* Portal de Lengadòc